stanford-oval/wikipedia huggingface dataset:
เสาเนลสัน

| --- | --- |
เสาเนลสัน ทราฟาลการ์สแควร์
th
พิกัด: 51°30′27.8″N 0°07′40.7″W﻿ / ﻿51.507722°N 0.127972°W﻿ / 51.507722; -0.127972
ที่ตั้ง: ลอนดอน, WC2 สหราชอาณาจักร
ผู้ออกแบบ: วิลเลียม เรลทัน, อี. เอช. เบลี และ เซอร์ เอ็ดวิน แลนด์เซียร์ รวมถึง: มัสเกรฟ วอทซัน, วิลเลียม เอฟ. วูดิงทัน, จอห์น เทอร์นอต และ จอห์น เอดเวิร์ด การูว (แกะสลัก), กริสเซิลล์แอนด์เพทอ (ผู้รับเหมา)
ประเภท: เสาชัยชนะ
วัสดุ: หินแกรนิต และ บรอนซ์
ความสูง: 169 ฟุต 3 นิ้ว (51.59 เมตร)
เริ่มก่อสร้าง: 1840
สร้างเสร็จ: 1843
การเปิด: 1843
อุทิศแด่: นายพลเรือ ฮอราชีโอ เนลซัน
เสาเนลสัน (อังกฤษ: Nelson's Column) เป็นอนุสาวรีย์ในจัตุรัสทราฟัลการ์ ในซิทีออฟเวสท์มินส์เทอร์ในลอนดอนกลาง สร้างขึ้นเพื่อระลึกถึงนายพลเรือฮอราชีโอ เนลซัน ผู้เสียชีวิตในยุทธการทราฟาลการ์ในปี 1805 เสานี้สร้างขึ้นระหว่างปี 1840 และ 1843 ผลงานออกแบบของวิลเลียม เรลทัน ด้วยมูลค่าก่อสร้าง £47,000 (เทียบเท่า 4,908,873 ปอนด์ ใน ค.ศ. 2021) เป็นเสาแบบคอรีเธียน สร้างขึ้นจากหินแกรนิตดาร์ทมัวร์ ส่วนรูปปั้นของเนลซันแกะสลักขึ้นจากหินทรายเครกลีธ โดยประติมากร อี. เอช. เบลี สิงโตบรอนซ์สี่ตัวรอบฐานนั้นออกแบบโดยเซอร์เอ็ดวิน แลนด์เซียร์ ต่อเติมเข้าไปในปี 1867
เสานี้มีการบูรณะใหม่ในปี 2006 ด้วยทุน £420,000 (เทียบเท่า 646,501 ปอนด์ ใน ค.ศ. 2021) ระหว่างนั้นได้ทีการศึกษาสำรวจเสาและพบว่าเสานั้นมีความสูงเตี้ยกว่าที่คาดการณ์กันไว้ราว 14 ฟุต 6 นิ้ว (4.42 เมตร) ความสูงของอนุสาวรีย์นี้อยู่ที่ 169 ฟุต 3 นิ้ว (51.59 เมตร) จากฐานถึงยอดหมวกของเนลซัน
เสนียด

| เสนียด |
| --- | --- |


การจำแนกชั้นทางวิทยาศาสตร์
อาณาจักร:: Plantae
อันดับ:: Lamiales
วงศ์:: Acanthaceae
สกุล:: Justicia
สปีชีส์:: J.  adhatoda
ชื่อทวินาม
Justicia adhatoda L.

ชื่อพ้อง
 Adhatoda vasica Nees
เสนียด (ชื่อวิทยาศาสตร์: Justicia adhatoda, อังกฤษ: Malabar nut, adulsa, adhatoda, vasa, หรือ vasaka) เป็นไม้พุ่ม ใบเดี่ยว ดอกช่อ ดอกย่อยกลีบแยกเป็นปาก สีขาวประม่วง เป็นพืชสมุนไพรที่มีถิ่นกำเนิดในเอเชีย กระจายทั่วไปในศรีลังกา เนปาล อินเดีย ปากีสถาน อินโดนีเซีย มาเลเซีย จีน และปานามา
ทุกส่วนของลำต้นเมื่อรับประทานทำให้คลื่นไส้อาเจียน ชาวกะเหรี่ยงใช้รากต้มน้ำดื่มรักษาโรคหอบหืด เนื้อไม้ใช้ทำรั้วในใบมีสารเคมีหลายชนิด เช่น อัลคาลอยด์ แทนนิน ซาโพนิน ฟีโนลิก และฟลาโวนอยด์ สารที่สำคัญคือวาสิซีน ซึ่งเป็นควินาโซลีนอัลคาลอยด์ พบในปริมาณ 0.541 - 1.1% ของน้ำหนักแห้ง ใช้เป็นพืชสมุนไพรตามตำรับยาอายุรเวท สิทธะ และอูนานี ดอกเสนียดเป็นดอกไม้ประจำจังหวัดปัญจาบ ประเทศปากีสถานอย่างไม่เป็นทางการ
แหล่งข้อมูลอื่น

Adathoda Uses in Siddha Medicine เก็บถาวร 2019-03-27 ที่ เวย์แบ็กแมชชีน
MONOGRAPH BY Dr AJAY PADMAWAR เก็บถาวร 2008-06-20 ที่ เวย์แบ็กแมชชีน
Flora of Nepal: Justicia adhatoda
Caldecott, Todd (2006). Ayurveda: The Divine Science of Life. Elsevier/Mosby. ISBN 0-7234-3410-7. Contains a detailed monograph on Justicia adhatoda  syn. Adhatoda vasica (Vasa; Vasaka), as well as a discussion of health benefits and usage in clinical practice. Available online at http://www.toddcaldecott.com/index.php/herbs/learning-herbs/342-vasaka เก็บถาวร 2011-06-16 ที่ เวย์แบ็กแมชชีน
สไปเดอร์แมน: ฟาร์ ฟรอม โฮม

| สไปเดอร์แมน: ฟาร์ ฟรอม โฮม |
| --- | --- |
ใบปิดภาพยนตร์
กำกับ: จอน วอตส์
เขียนบท:   คริส แมคเคนนา  เอริค ซอมเมอส์ 
สร้างจาก: สไปเดอร์-แมน โดย สแตน ลี สตีฟ ดิตโก
อำนวยการสร้าง:   เควิน ไฟกี  เอมี พาสคัล 
นักแสดงนำ:   ทอม ฮอลแลนด์  ซามูเอล แอล. แจ็กสัน  เซ็นเดยา  โคบี สมัลเดอส์  จอน แฟฟโรว์  เจ. บี. สมูฟ  เจค็อบ บาเทลอน  มาร์ติน สตาร์  เมริซา โทเม  เจค จิลเลินฮาล 
กำกับภาพ: แมททิว เจ. ลอยด์
ตัดต่อ:   แดน เลเบนทัล  ลีห์ ฟอลซัม-บอยด์ 
ดนตรีประกอบ: ไมเคิล จาคคิโน
บริษัทผู้สร้าง:   โคลัมเบียพิคเจอร์ส  มาร์เวลสตูดิโอส์  Pascal Pictures  
ผู้จัดจำหน่าย: Sony Pictures Releasing
วันฉาย:   2 กรกฎาคม ค.ศ. 2019 (สหรัฐ)  3 กรกฎาคม ค.ศ. 2019 (ไทย) 
ความยาว: 129 นาที
ประเทศ: สหรัฐ
ภาษา: อังกฤษ
ทุนสร้าง: 160 ล้านดอลลาร์สหรัฐ
ทำเงิน: 1,132 ล้านดอลลาร์สหรัฐ
สไปเดอร์แมน: ฟาร์ ฟรอม โฮม (อังกฤษ: Spider-Man: Far From Home) เป็นภาพยนตร์แนวซูเปอร์ฮีโร ดัดแปลงจากตัวละครสไปเดอร์-แมน จากหนังสือการ์ตูนมาร์เวลคอมิกส์ อำนวยการสร้างโดยโคลัมเบียพิคเจอร์สและมาร์เวลสตูดิโอส์ จัดจำหน่ายโดยโซนีพิคเจอร์สรีลีสซิง เป็นภาคต่อของ สไปเดอร์แมน: โฮมคัมมิ่ง (2017) และเป็นภาพยนตร์ลำดับที่ 23 ในชุดจักรวาลภาพยนตร์มาร์เวล (MCU) กำกับโดยจอน วอตส์ เขียนบทโดยคริส แมคเคนนา และ เอริค ซอมเมอร์ส นำแสดงโดยทอม ฮอลแลนด์, ซามูเอล แอล. แจ็กสัน, เซนดายา, โคบี สมัลเดอร์ส, จอน แฟฟโรว์, เจบี สมูฟ, เจคอบ บาตาลอน, มาร์ติน สตาร์, เมริซา โทเม และ เจค จิลเลนฮาล เป็นเรื่องราวเกี่ยวกับการที่ปาร์กเกอร์และเพื่อนไปทัศนศึกษาที่ยุโรป
สไปเดอร์-แมน ฟาร์ ฟรอม โฮม ออกฉายในสหรัฐเมื่อวันที่ 2 กรกฎาคม ค.ศ. 2019 ทำรายได้ทั่วโลกไปกว่า 1,100 ล้านดอลลาร์สหรัฐ ปัจจุบันเป็นภาพยนตร์ที่ทำรายได้สูงสุดเป็นอันดับที่ 4 ของปี ค.ศ. 2019 สไปเดอร์-แมน ฟาร์ ฟรอม โฮม เป็นภาพยนตร์สไปเดอร์-แมนภาคแรกที่ทำรายได้เกิน 1 พันล้านดอลลาร์สหรัฐ และเป็นภาพยนตร์ของโซนี่พิคเจอร์สเอ็นเตอร์เทนเมนต์ที่ทำรายได้สูงสุดเป็นอันดับที่ 1 แทนที่ พลิกรหัสพิฆาตพยัคฆ์ร้าย 007 ภาคต่อกำหนดออกฉาย 16 กรกฎาคม ค.ศ. 2021
นักแสดง

ทอม ฮอลแลนด์ รับบทเป็น ปีเตอร์ ปาร์คเกอร์ / สไปเดอร์-แมน
ซามูเอล แอล. แจ็กสัน รับบท นิค ฟิวรี่ / เทโลส
เซนดายา รับบทเป็น มิเชล "เอ็มเจ" โจนส์
โคบี สมัลเดอส์ รับบทเป็น มาเรีย ฮิลล์ / โซเรน
จอน แฟฟโรว์ รับบทเป็น แฮปปี้ โฮแกน
เจบี สมูฟ รับบทเป็น มิสเตอร์เดลล์
เจคอบ บาตาลอน รับบทเป็น เน็ด ลีดส์
มาร์ติน สตาร์ รับบทเป็น มิสเตอร์ฮาร์ริงตัน
เมริซา โทเม รับบทเป็น เมย์ ปาร์คเกอร์
เจค จิลเลินฮาล รับบทเป็น เควนติน เบค / มิสเตริโอ
รางวัล

สไปเดอร์-แมน ฟาร์ ฟรอม โฮม ได้รับรางวัลประจำปี ค.ศ. 2019
ทีนชอยส์อะวอดส์ สาขา Choice Summer Movie, Choice Summer Movie Actor (Tom Holland) และ Choice Summer Movie Actress (Zendaya)
รางวัลแซทเทิร์น สาขา Best Supporting Actress (Zendaya) และ Best Performance by a Younger Actor (Tom Holland)
พีเพิลส์ชอยซ์อะวอดส์ สาขา Female Movie Star of 2019 (Zendaya) และ Action Movie Star of 2019 (Tom Holland)
สถาบันภาพยนตร์แห่งชาติ สาขา Best Supporting Actor (J. B. Smoove)
รางวัลแอ็กตา สาขา Best Visual Effects or Animation (Brendan Seals, Michael Perdew, Andrew Zink, Adam Gailey)
สไมลีย์

สไมลีย์นี้ได้กลับมาเป็นที่นิยมหลายครั้ง แต่รูปร่างลักษณะเด่นก็ไม่ได้มีการเปลี่ยนแปลงไปจากเดิม
สไมลีย์ (อังกฤษ: smiley) คนไทยนิยมเรียก อมยิ้ม เป็นรูปวาดคร่าว ๆ ใช้แสดงใบหน้าที่กำลังยิ้ม ปกติจะเป็นสีเหลือง บางครั้งอาจใช้หมายถึงอีโมติคอนบางรูปแบบด้วย เช่น ^_^ หรือ :-)
ประวัติ

หน้าสไมลีย์ปกติมีลักษณะกลมแบน ขอบมน เป็นรูปคล้าย กระดุม ลูกอม หรือ อมยิ้ม มีลายเส้นวาดเป็นปากในลักษณะกำลังยิ้ม และสีดำสองจุดเป็นตา ผู้สร้างคือ ฮาร์วีย์ บอล ในปี ค.ศ. 1963 สำหรับบริษัทประกันชีวิตในเมืองวูสเตอร์ รัฐแมสซาชูเซตส์ ถึงแม้ว่าจะมีความพยายามที่จะใช้มันเป็นเครื่องหมายการค้า แต่สัญลักษณ์นี้ก็ได้แพร่กระจายสู่สาธารณะเสียก่อน
พี่น้อง เมอร์เรย์ และ เบอร์นาด สเปน (Murray and Bernard Spain) ได้ทำให้รูปสไมลีย์นี้เป็นที่นิยม ในช่วงยุคปี ค.ศ. 1970 โดยการขายทั้งเข็มกลัด ถ้วยกาแฟ เสื้อยืด สติ๊กเกอร์ปะกันชนรถ และสินค้าอื่น ๆ ที่มีรูปสไมลีย์และข้อความ "Have a happy day" (ขอให้มีวันที่มีความสุข) ซึ่งเขียนขึ้นโดยเมอร์เรย์ ในปี ค.ศ. 1972 คาดว่ามีเข็มกลัดสไมลีย์นี้กระจายอยู่ทั่วสหรัฐอเมริการาว 50 ล้านอัน ซึ่งก็เป็นจุดที่ความนิยมเริ่มตกต่ำลง
รูปสไมลีย์นี้ เป็นหนึ่งในสัญลักษณ์หลักของกลุ่มที่นิยมเพลงประเภทที่เรียกว่า "acid house dance music" ในยุคช่วงคริสต์ทศวรรษ 1980 ในอังกฤษนั้น รูปสัญลักษณ์นี้ยังใช้ในกลุ่มเต้นรำมั่วสุมใต้ดินที่มั่วยาเอกซ์ตาซี (Ecstasy)
กลุ่มสไมลีย์เวิลด์

สไมลีย์เป็นสินค้าที่คิดขึ้นโดยแฟรงคลิน ลูฟรานี่ตั้งแต่ปี 1971 เขาควบคุมกลุ่มสไมลีย์เวิลด์ ซึ่งเป็นบริษัทที่มุ่งหวังให้โลกเป็นสถานที่ที่อยู่ที่มีความสุขมากขึ้น โลโก้สไมลีย์ถูกขายไปทั่วโลกในอุตสาหกรรมที่แตกต่างกันไป รูปแบบของมันช่วยพัฒนาผลิตภัณฑ์ต่างๆให้มีความสร้างสรรค์และแปลกใหม่มากขึ้น และเราสามารถเห็นได้จากการสะสมสไมลีย์และสไมลีย์ความงาม
ยี่ห้อผลิตจากฝ้ายเพื่อช่วยเหลือและป้องกันสิ่งแวดล้อมและชีวิตของมนุษย์รวมถึงการผลิตด้วย 10เปอร์เซ็นต์ของกำไรจะแบ่งให้กับการกุศลหรือที่เรียกว่า ชมรมสไมลีย์เวิลด์ ซึ่งจะร่วมทำงานด้านสังคมกับประเทศต่างๆ โดยจะเน้นหลักการ ร่วมยิ้มกับผู้ที่ขาดแคลน
ในปี 1997 บุตรของแฟรงคลิน นิโคลาส์ ลูฟรานี่ได้คิดสร้างโลกใหม่คือไอคอนส์จากตัวสไมลีย์โลโก้ ทุกวันนี้มากกว่า 1200 ไอคอนส์นี้จะถูกใช้เป็นส่วนหนึ่งของสินค้าที่เรียกว่าสไมลีย์เวิลด์ สินค้าตัวนี้จะมีหลักการสื่อสารที่จะช่วยเหลือผู้คนเพื่อให้ติดต่อสื่อสารได้ดีขึ้นจากการใช้สินค้าที่สามารถแสดงออกได้ทางสังคม (บัตรแสดงความยินดี ของขวัญ) และยังมีแผนการศึกษากับหนังสือ ของเล่น สินค้าด้านการเรียนรู้ เช่นเดียวกับสินค้าในชีวิตประจำวันทั่วไปสำหรับเด็ก (ของตามสมัย เครื่องประดับต่างๆ)
ตามกฎหมาย

สไมลีย์ได้จดทะเบียนขึ้นเป็นสินค้าตั้งแต่ปี 1971 ชื่อและโลโก้ของสไมลีย์ได้ถูกจดทะเบียนและใช้ในกว่า 100 ประเทศในสินค้าและการบริการ 25 ประเภท มีการจดทะเบียนโลโก้สไมลีย์มากกว่า 1,200 โลโก้ที่ห้องสมุดสภาวอชิงตันและถูกป้องกันลิขสิทธิ์โดยกฎสากล ตั้งแต่ 10 ปีที่ผ่านมา กลุ่มสไมลีย์เวิลด์ได้ตกลงสัญญากว่า 800 สัญญาทั่วโลกและให้ลิขสิทธิ์กับสินค้าและบริการต่าง ๆ กับประเทศต่าง ๆ ใน 5 ทวีป กลุ่มสไมลีย์เวิลด์ทำงานร่วมกับองค์กรกฎหมายกว่า 60 องค์กรเพื่อปกป้องไอพีหรือที่อยู่ทางอินเทอร์เน็ต
แหล่งข้อมูลอื่น

(อังกฤษ) Smiley Collection เก็บถาวร 2012-06-21 ที่ เวย์แบ็กแมชชีน
(อังกฤษ) Smiley Beauty. เก็บถาวร 2008-10-22 ที่ เวย์แบ็กแมชชีน
(อังกฤษ) Smileyworld
(อังกฤษ) Smileyworld Ltd เก็บถาวร 2020-01-28 ที่ เวย์แบ็กแมชชีน
สโมสรฟุตบอลเดอะนิวเซนส์

สโมสรฟุตบอลเดอะนิวเซนส์แห่งออสเวสตรีทาวน์และคลันซันต์ฟรายด์ (อังกฤษ: The New Saints of Oswestry Town & Llansantffraid Football Club เวลส์: Clwb Pêl-droed y Seintiau Newydd) หรือเป็นที่รู้จักในชื่อ เดอะนิวเซนส์ หรือ ทีเอ็นเอส เป็นสโมสรฟุตบอลตัวแทนจากเมืองออสเวสตรีในมณฑลชรอปเชอร์ ประเทศอังกฤษ และหมู่บ้านคลันซันต์ฟรายด์-อัม-เมฮายน์ (เวลส์: Llansantffraid-ym-Mechain) ในมณฑลโพวิส ประเทศเวลส์ ซึ่งตั้งอยู่ห่างกัน 8 ไมล์ (13 กิโลเมตร) สโมสรนี้แข่งขันในเวลช์พรีเมียร์ลีก ในฤดูกาล 2018–19 เดอะนิวเซนส์ชนะเลิศติดต่อกันเป็นสมัยที่ 8 และสร้างสถิติเป็นสโมสรที่ชนะเลิศมากที่สุดคือ 13 สมัย
สโมสรนี้ก่อตั้งใน ค.ศ. 1959 ในชื่อสโมสรฟุตบอลคลันซันต์ฟรายด์ หลังจากนั้นใน ค.ศ. 1997 สโมสรได้เปลี่ยนชื่อเป็นสโมสรฟุตบอลโทเทิลเน็ตเวิร์กโซลูชันส์ตามชื่อผู้สนับสนุน ใน ค.ศ. 2003 สโมสรนี้ได้ยุบรวมกับสโมสรฟุตบอลออสเวสตรีทาวน์ และเปลี่ยนมาใช้ชื่อเดอะนิวเซนส์ซึ่งเป็นชื่อในปัจจุบันในอีกสามปีถัดมา
สนามเหย้าของทีเอ็นเอสคือพาร์กฮอลล์ในเมืองออสเวสตรี หลังจากย้ายจากสนามเดิมที่คลันซันต์ฟรายด์ใน ค.ศ. 2007 พาร์กฮอลล์รองรับผู้ชมได้ 2,034 คน โดยมีที่นั่งจำนวน 1,000 ที่นั่ง และมีแผนการที่จะขยายสนามให้รองรับผู้ชมได้ 3,000 ในอนาคต
ประวัติ > คลันซันต์ฟรายด์

สโมสรเริ่มก่อตั้งโดยใช้ชื่อสโมสรฟุตบอลคลันซันต์ฟรายด์เพื่อเป็นตัวแทนของหมู่บ้านคลันซันต์ฟรายด์-อัม-เมฮายน์ ซึ่งเป็นหมู่บ้านเล็ก ๆ ใกล้ชายแดนติดต่อกับอังกฤษใน ค.ศ. 1959 และใช้สนามรีครีเอชันกราวด์ (Recreation Ground) เป็นสนามเหย้า คลันซันต์ฟรายด์เข้าแข่งขันในมอนต์โกเมอรีเชอร์อเมเจอร์ฟุตบอลลีก ซึ่งเป็นลีกฟุตบอลระดับสี่ของเวลส์ในขณะนั้น คลันซันต์ฟรายด์ชนะเลิศจำนวน 7 ครั้ง เมื่อสิ้นสุดฤดูกาล 1989–90 คลันซันต์ฟรายด์ได้รับเลือกให้เข้าสู่เซ็นทรัลเวลส์ลีก (หรือมิดเวลส์ลีกในปัจจุบัน) พวกเขาแข่งขันเพียงฤดูกาลเดียวก็ได้ตำแหน่งรองชนะเลิศและเลื่อนชั้นสู่คัมรีอัลไลอันซ์ หลังจากนั้นพวกเขาก็ประสบความสำเร็จต่อเนื่อง โดยในฤดูกาล 1992–93 พวกเขาได้เลื่อนชั้นสู่ลีกสูงสุดในฐานะทีมชนะเลิศของคัมรีอัลไลอันซ์ และชนะเลิศการแข่งขันเวลช์อินเทอร์มิเดียตคัพด้วย
ประวัติ > โทเทิลเน็ตเวิร์กโซลูชันส์

คลันซันต์ฟรายด์ชนะเลิศเวลช์คัพใน ค.ศ. 1996 และได้สิทธิ์เข้าแข่งขันยูฟ่าคัพวินเนอร์สคัพเป็นครั้งแรก ในช่วงเวลานั้น บริษัทโทเทิลเน็ตเวิร์กโซลูชันส์ซึ่งเป็นบริษัทคอมพิวเตอร์ที่ตั้งอยู่ในเมืองออสเวสตรีได้เสนอข้อตกลงเป็นผู้สนับสนุนมูลค่า 250,000 ปอนด์แลกกับการพ่วงชื่อบริษัทเข้าไปในชื่อสโมสรเป็นสโมสรฟุตบอลโทเทิลเน็ตเวิร์กโซลูชันส์ คลันซันต์ฟรายด์ ในรอบคัดเลือกพวกเขาจับสลากพบกับรุคคอร์ซุฟซึ่งเป็นทีมชนะเลิศฟุตบอลถ้วยจากโปแลนด์ พวกเขาเสมอ 1–1 ที่เวลส์ก่อนจะแพ้ 5–0 ที่โปแลนด์ ในปีถัดมาพวกเขาเปลี่ยนชื่อเหลือเพียงสโมสรฟุตบอลโทเทิลเน็ตเวิร์กโซลูชันส์เท่านั้น ซึ่งทำให้เป็นสโมสรแรกในสหราชอาณาจักรที่ตั้งชื่อโดยใช้ชื่อผู้สนับสนุนเท่านั้น และนับแต่นั้นมาพวกเขายังได้เข้าแข่งขันฟุตบอลระดับทวีปยุโรปอีกหลายครั้ง การแข่งขันฟุตบอลถ้วยยุโรปนัดเหย้าของพวกเขามักจะใช้สนามของสโมสรอื่นที่อยู่บริเวณใกล้เคียงเช่นนิวทาวน์หรือเรกซัมเนื่องจากรีครีเอชันกราวด์ซึ่งเป็นสนามเหย้าจริงของพวกเขาเองนั้นไม่ผ่านมาตรฐานของยูฟ่า ในการแข่งขันกับแมนเชสเตอร์ซิตีใน ค.ศ. 2003 พวกเขาใช้มิลเลนเนียมสเตเดียมที่คาร์ดิฟฟ์ซึ่งมีความจุ 72,000 ที่นั่งเป็นสนามเหย้า
ประวัติ > ยุบรวมกับออสเวสตรีทาวน์

ในฤดูร้อน ค.ศ. 2003 ผู้ถือหุ้นของสโมสรฟุตบอลออสเวสตรีทาวน์เข้าประชุมร่วมกับทีเอ็นเอสเพื่อเจรจาการยุบรวมทีม แม้ว่าผู้ถือหุ้นบางส่วนจะไม่ทราบเรื่องนี้ก็ตาม ออสเวสตรีทาวน์ซึ่งมีฐานะทางการเงินด้อยกว่านั้นอยู่ไม่ไกลจากทีเอ็นเอสนัก และแข่งขันในลีกของเวลส์เช่นกันแม้ว่าจะตั้งอยู่ในมณฑลชรอปเชอร์ในประเทศอังกฤษก็ตาม สมาคมฟุตบอลเวลส์ได้รับรองการรวมทีมในวันที่ 14 สิงหาคม ค.ศ. 2003 แม้ว่าเดิมทีเดียวนั้นยูฟ่าไม่เห็นด้วยกับการยุบรวมทีมที่อยู่ในคนละประเทศกัน แต่ยูฟ่าก็รับรองในเวลาต่อมา
ฤดูกาล 2003–04 ทีเอ็นเอสไม่ประสบความสำเร็จในการแข่งขัน พวกเขาได้เพียงรองชนะเลิศทั้งในลีกและเวลช์คัพ โดยตำแหน่งชนะเลิศทั้งสองรายการนั้นเป็นของริล อย่างไรก็ตาม ทีเอ็นเอสได้ตำแหน่งชนะเลิศทั้งสองรายการในฤดูกาลถัดมา
ในช่วงปิดฤดูกาลก่อนเริ่มฤดูกาล 2005–06 หลังจากที่ยูฟ่าไม่อนุมัติให้ลิเวอร์พูลซึ่งชนะเลิศยูฟ่าแชมเปียนส์ลีกเข้าแข่งขันในฤดูกาลถัดไป ทีเอ็นเอสได้เสนอตัวแข่งขันกับลิเวอร์พูลแบบนัดเดียวเพื่อชิงสิทธิ์เข้าแข่งขันรอบคัดเลือกรอบแรก หลังจากที่ยูฟ่าได้ตกลงให้ลิเวอร์พูลเข้าแข่งขันในรอบคัดเลือกรอบแรกได้ ทีเอ็นเอสและลิเวอร์พูลก็จับสลากได้พบกันเอง โดยการแข่งขันนัดแรกที่แอนฟีลด์ ลิเวอร์พูลเป็นฝ่ายชนะ 3–0 จากแฮตทริกของสตีเวน เจอร์ราร์ด นัดที่สองซึ่งแข่งขันที่เรกซัมนั้น จีบรีล ซีเซทำประตูขึ้นนำก่อนที่เจอร์ราร์ดซึ่งเปลี่ยนตัวลงมาทำเพิ่มได้อีกสองประตู ทำให้ลิเวอร์พูลชนะด้วยผล 3–0 เช่นกัน แม้ว่าทีเอ็นเอสจะเป็นฝ่ายแพ้ในการแข่งขันก็ยังได้รับการยกย่อง โดยเฉพาะเจอราร์ด โดเฮอร์ตี ผู้รักษาประตูชาวไอร์แลนด์เหนือซึ่งราฟาเอล เบนิเตซได้ยกย่องว่าเป็นผู้เล่นที่ดีที่สุดในการแข่งขันทั้งสองนัด
ประวัติ > เดอะนิวเซนส์

ต้น ค.ศ. 2006 บริติชเทเลคอมได้เข้าควบรวมกิจการของโทเทิลเน็ตเวิร์กโซลูชันส์ ซึ่งทำให้ข้อตกลงการเป็นผู้สนับสนุนสิ้นสุดลงเมื่อจบฤดูกาล 2005–06 และจำเป็นต้องหาชื่อใหม่ในการแข่งขันฤดูกาลถัดไป ซึ่งพวกเขาตกลงกันได้ว่าจะใช้ชื่อ "เดอะนิวเซนส์" ซึ่งสอดคล้องกับประวัติศาสตร์ของทั้งสองสโมสรที่ควบรวมกันก่อนหน้านี้ โดยคลันซันต์ฟรายด์มีฉายาว่า "เดอะเซนส์" มาก่อน ในขณะที่ประวัติศาสตร์ของเมืองออสเวสตรีเองก็เกี่ยวข้องกับออสวอลด์แห่งนอร์ทัมเบรียซึ่งต่อมาได้รับการยกย่องเป็นนักบุญออสวอลด์ นอกจากนี้ชื่อใหม่ยังสอดคล้องกับอักษรย่อ "ทีเอ็นเอส" ของชื่อทีมในขณะนั้นด้วย ตราใหม่ของสโมสรได้ออกแบบให้มีรูปสัตว์สองตัว ได้แก่มังกรซึ่งสื่อถึงคลันซันต์ฟรายด์ในเวลส์ และสิงโตซึ่งสื่อถึงออสเวสตรีในอังกฤษ
วันที่ 10 กุมภาพันธ์ ค.ศ. 2010 สำนักข่าวบีบีซีรายงานว่าเดอะนิวเซนส์ได้แจ้งขอใช้สนามเดวาสเตเดียมซึ่งเป็นสนามของสโมสรเชสเตอร์ซิตีเพื่อแข่งขันในฤดูกาล 2010–11 หลังจากไม่ได้รับอนุมัติงบประมาณสำหรับการสร้างอัฒจันทร์ใหม่ขนาด 1,000 ที่นั่งที่พาร์กฮอลล์ ซึ่งในขณะนั้นสโมสรเชสเตอร์ซิตีเองก็ประสบปัญหาทางการเงินเช่นกัน เดวาสเตเดียมนั้นตั้งคร่อมเขตแดนระหว่างอังกฤษและเวลส์ โดยอัฒจันทร์และพื้นสนามตั้งอยู่ในเวลส์ ในขณะที่อาคารสำนักงานของสโมสรอยู่ในอังกฤษ และเชสเตอร์ซิตีเองก็สังกัดอยู่กับสมาคมฟุตบอลอังกฤษ อย่างไรก็ตาม การเจรจาไม่เป็นผลสำเร็จ เชสเตอร์ซิตีล้มละลายในเวลาต่อมา และเดอะนิวเซนส์ยังคงใช้สนามพาร์กฮอลล์ตามเดิมในฤดูกาลถัดมา
เดอะนิวเซนส์ชนะเลิศเวลช์พรีเมียร์ลีกในฤดูกาล 2009–10 และเข้าแข่งขันยูฟ่าแชมเปียนส์ลีก ฤดูกาล 2010–11 ในรอบคัดเลือก โดยจับสลากได้พบกับโบฮีเมียนส์จากสาธารณรัฐไอร์แลนด์ซึ่งชนะเลิศลีกของไอร์แลนด์พรีเมียร์ดิวิชันในรอบคัดเลือกรอบที่สอง โดยถึงแม้ว่าการแข่งขันนัดแรกที่ดาลีเมาต์พาร์ก กรุงดับลิน โบฮีเมียนส์จะเอาชนะไปได้ 1–0 ในวันที่ 13 กรกฎาคม แต่เดอะนิวเซนส์กลับมาเอาชนะได้ที่พาร์กฮอลล์ด้วยผล 4–0 และชนะด้วยผลประตูรวม 4–1 ซึ่งเป็นการชนะครั้งแรกในฟุตบอลถ้วยระดับทวีปนับตั้งแต่เข้าแข่งขันครั้งแรกใน ค.ศ. 1996 แพต เฟนลอน ผู้จัดการสโมสรโบฮีเมียนส์ได้ตำหนิผลงานของลูกทีมว่า "น่าอับอาย" และ "ทำให้สโมสร ลีก และประเทศเสียชื่อเสียง" ซึ่งผลการแข่งขันครั้งนั้นถือเป็นหนึ่งในผลการแข่งขันฟุตบอลถ้วยยุโรปที่แย่ที่สุดของโบฮีเมียนส์ในรอบ 40 ปี เดอะนิวเซนส์ผ่านเข้ารอบไปพบกับอันเดอร์เลคต์ซึ่งชนะเลิศจากเบลเจียนเฟิสต์ดิวิชัน เอ โดยแพ้ทั้งสองนัดด้วยผลรวม 6–1 และผ่านเข้าไปแข่งขันกับซีเอสเคเอ โซเฟียจากบัลแกเรียในรอบคัดเลือกยูโรปาลีกก่อนจะแพ้ด้วยผลรวม 5–2
ในฤดูกาลถัดมา เดอะนิวเซนส์ในฐานะรองชนะเลิศเวลช์พรีเมียร์ลีกได้ผ่านเข้าสู่รอบคัดเลือกยูโรปาลีก โดยเอาชนะคลิฟตันวิลล์จากไอร์แลนด์เหนือด้วยผลรวม 2–1 ในรอบแรกก่อนจะแพ้มีจือแลนจากเดนมาร์กด้วยผลรวม 8–3 ในรอบถัดมา
วันที่ 30 ธันวาคม ค.ศ. 2016 เดอะนิวเซนส์ชนะเคฟเวน ดรูอิดส์ 2–0 ซึ่งเป็นการชนะครั้งที่ 27 ติดต่อกัน และกลายเป็นสโมสรในลีกสูงสุดที่ชนะติดต่อกันมากที่สุดในโลก โดยทำลายสถิติเดิมของอายักซ์ที่ทำไว้ 26 นัดระหว่างทศวรรษ 1970 แต่สถิติของพวกเขาหยุดลงเพียง 27 นัดหลังจากที่เสมอกับนิวทาวน์ 3–3 ในการแข่งขันนัดถัดมา
ผลงานในระดับทวีป > สรุป

| การแข่งขัน | แข่งขัน | ชนะ | เสมอ | แพ้ | ประตูได้ | ประตูเสีย | ผลต่าง |
| --- | --- | --- | --- | --- | --- | --- | --- |
| ยูฟ่าแชมเปียนส์ลีก | 33 | 9 | 4 | 20 | 34 | 58 | −24 |
| ยูฟ่าคัพและยูฟ่ายูโรปาลีก | 20 | 2 | 3 | 15 | 15 | 51 | −36 |
| ยูฟ่าคัพวินเนอร์สคัพ | 2 | 0 | 1 | 1 | 1 | 6 | −5 |
| รวม | 55 | 11 | 8 | 36 | 50 | 115 | –65 |
แหล่งข้อมูลอื่น

เว็บไซต์ทางการ
| ด ค กคัมรีพรีเมียร์ |
| --- | --- |
สโมสรในฤดูกาล 2019–20:  Aberystwyth Town  Airbus UK Broughton  Bala Town  Barry Town United  Caernarfon Town  Cardiff Metropolitan University  Carmarthen Town  Cefn Druids  Connah's Quay Nomads  Newtown  Pen-y-Bont  เดอะนิวเซนส์ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ
เสาค้ำ

เสาค้ำ (อังกฤษ: Strut) เป็นวัสดุซึ่งใช้สำหรับเป็นตัวช่วยยึดโครงสร้างหลักให้แน่นหนาแข็งแรงหรือเพื่อความมั่นคงและเสถียร ในทางวิศวกรรมเสาค้ำมีการใช้งานอย่างแพร่หลาย สิ่งประดิษฐ์ต่างๆ เช่น รถยนต์ ใช้เสาค้ำเพื่อยึดช่วงล่างเข้าโครงตัวถังเพื่อความมั่นคงในขณะรถเคลื่อนที่หรือการสั่นสะเทือนจากสภาวะการขับขี่ในรูปแบบต่าง เครื่องบิน ใช้เสาค้ำยึดโครงสร้างหลักเช่น ยึดปีกเข้ากับลำตัวเครื่องบินหรือยึดปีกแบบสองชั้นให้แข็งแรง หรือยึดเกียร์ลงจอด
ภาพเสาค้ำ

ORI Strut, Off-road application of strut
Strut bar
Wing strut on Piper Pawnee
MacPherson Strut suspension
Nosewheel oleo strut on Su-30MKI aircraft
เสรีภาพสื่อ

ค่าดัชนีเสรีภาพของสื่อประจำปี 2024



  แย่มาก
  แย่
  มีปัญหา

  พอใช้
  ดี
  ไม่มีข้อมูล
เสรีภาพของสื่อ (อังกฤษ: freedom of the press หรือ freedom of the media) เป็นหลักการพื้นฐานที่ว่าการสื่อสารและการแสดงออกผ่านสื่อต่าง ๆ ทั้งสื่อสิ่งพิมพ์และสื่ออิเล็กทรอนิกส์โดยเฉพาะสื่อสิ่งพิมพ์ควรถือเป็นสิทธิในการใช้อย่างเสรี เสรีภาพดังกล่าวหมายความถึงการปราศจากการแทรกแซงจากรัฐที่เกินขอบเขต การอนุรักษ์อาจทำได้โดยอาศัยรัฐธรรมนูญหรือการคุ้มครองและความมั่นคงทางกฎหมายอื่น ๆ เนื้อหาขัดแย้งกับสื่อที่ต้องเสียค่าใช้จ่าย ซึ่งชุมชน องค์กรตำรวจ และรัฐบาลได้รับค่าตอบแทนสำหรับลิขสิทธิ์ของตน
โดยไม่คำนึงถึงข้อมูลของรัฐบาล รัฐบาลใด ๆ อาจแยกแยะว่าเนื้อหาใดเป็นสาธารณะหรือได้รับการคุ้มครองจากการเปิดเผยต่อสาธารณะ สื่อของรัฐได้รับการคุ้มครองเนื่องจากเหตุผลข้อใดข้อหนึ่งจากสองเหตุผล ได้แก่ การจำแนกประเภทข้อมูลที่ละเอียดอ่อน หรือเป็นความลับ หรือความเกี่ยวข้องของข้อมูลเพื่อปกป้องผลประโยชน์ของชาติ รัฐบาลหลายแห่งยังอยู่ภายใต้ "กฎหมายเพื่อความโปร่งใส" หรือกฎหมายว่าด้วยเสรีภาพด้านข้อมูลซึ่งกำหนดขอบเขตผลประโยชน์ของชาติ และช่วยให้ประชาชนสามารถขอเข้าถึงข้อมูลที่รัฐบาลจัดขึ้นได้
ตามที่ปฏิญญาสากลว่าด้วยสิทธิมนุษยชนของสหประชาชาติ มีข้อบัญญัติไว้ในข้อที่ 19 ว่า: "ทุกคนมีสิทธิในอิสรภาพแห่งความเห็นและการแสดงออกสิทธินี้รวมถึงอิสรภาพในการที่จะถือเอาความคิดโดยปราศจากความแทรกสอดและที่จะแสวงหา รับและแจกจ่ายข่าวสารและความคิดเห็นไม่ว่าโดยวิธีใด ๆ และโดยไม่คำนึงถึงเขตแดน"
ปรัชญานี้มักจะมาพร้อมกับกฎหมายที่รับประกันเสรีภาพในการวิจัยทางวิทยาศาสตร์ในระดับต่าง ๆ (เรียกว่าเสรีภาพทางวิทยาศาสตร์) การตีพิมพ์ และสื่อ ความลึกซึ้งของกฎหมายเหล่านี้ฝังอยู่ในระบบกฎหมายของประเทศอาจลงไปลึกถึงรัฐธรรมนูญได้ แนวคิดเรื่องเสรีภาพในการพูดมักอยู่ภายใต้กฎหมายเดียวกันกับเสรีภาพสื่อ ดังนั้นจึงให้การปฏิบัติที่เท่าเทียมกันต่อการแสดงออกทางคำพูดและสิ่งพิมพ์ เสรีภาพสื่อได้รับการสถาปนาอย่างเป็นทางการในบริเตนใหญ่โดยที่พระราชบัญญัติลิขสิทธิ์ (Licensing Act) สิ้นสุดลงใน ค.ศ. 1695 สวีเดนเป็นประเทศแรกในโลกที่นำเสรีภาพสื่อมาใช้ในรัฐธรรมนูญด้วยพระราชบัญญัติเสรีภาพสื่อ ค.ศ. 1766
ดูเพิ่ม

การตรวจพิจารณาอินเทอร์เน็ต
เสาแบบดอริก

หัวเสาแบบดอริก วิหารพาร์เทนอน
เสาแบบดอริก (อังกฤษ: Doric order) เป็นลักษณะทางสถาปัตยกรรมเสาแบบคลาสสิกหนึ่งในสามแบบของกรีกโบราณ ที่มีลักษณะโคนเสาใหญ่และเรียวขึ้นไปจนถึงยอด ตามลำเสาเป็นร่องเว้าตามแนวตั้งยี่สิบร่องรอบเสา ตอนบนเป็นหัวเสาเรียบที่บานออกไปจากคอลัมน์ไปบรรจบกับแผ่นสี่เหลี่ยมที่ขวางกับคานแนวนอนที่วางเหนือเสา
ดูเพิ่ม

เสาแบบคลาสสิก
ส่วนปลายของกระดูกเรเดียส

| ส่วนปลายของกระดูกเรเดียส  (Distal radius) |
| --- | --- |
ภาพวาดกระดูกเรเดียสและกระดูกอัลนาข้างขวา ด้านบนเป็นส่วนต้น (ข้อศอก) และด้านล่างเป็นส่วนปลาย (ข้อมือ)
ตัวระบุ
FMA: 33776
ศัพท์ทางกายวิภาคของกระดูก[แก้ไขบนวิกิสนเทศ]
ส่วนปลายของกระดูกเรเดียส (อังกฤษ: distal end of the radius) เป็นส่วนของกระดูกเรเดียสที่มีขนาดใหญ่และมีรูปร่างคล้ายสี่เหลี่ยมคางหมู
พื้นผิวข้อต่อ

ส่วนปลายของกระดูกเรเดียสมีพื้นผิวที่เป็นข้อต่อกับกระดูกอื่นอยู่ 2 ด้าน ด้านหนึ่งอยู่ข้างใต้เป็นข้อต่อกับกระดูกข้อมือ (carpus) และอีกด้านหนึ่งอยู่ด้านใกล้กลาง (medial) เป็นข้อต่อกับกระดูกอัลนา
พื้นผิวข้อต่อกับกระดูกข้อมือ เป็นรูปสามเหลี่ยม เว้า เรียบ และแบ่งออกเป็น 2 ส่วนโดยสันตื้นๆ ในแนวหน้าหลัง ได้แก่ส่วนด้านข้างเป็นรูปสามเหลี่ยมซึ่งเป็นข้อต่อกับกระดูกสแคฟฟอยด์ (scaphoid bone) และส่วนด้านใกล้กลางเป็นรูปสี่เหลี่ยมเป็นข้อต่อกับกระดูกลูเนท (lunate bone)
พื้นผิวข้อต่อกับกระดูกอัลนา เรียกว่า รอยเว้าอัลนา (ulnar notch) หรือ แอ่งซิกมอยด์ (sigmoid cavity) ของกระดูกเรเดียส มีลักษณะแคบ เว้า เรียบ และเป็นข้อต่อกับหัวกระดูกอัลนา
พื้นผิวข้อต่อทั้งสองถูกแบ่งโดยสันนูน ซึ่งเป็นที่ยึดเกาะของฐานของแผ่นข้อต่อรูปสามเหลี่ยม แผ่นดังกล่าวแบ่งระหว่างข้อมือกับข้อต่อเรดิโออัลนาส่วนปลาย (distal radioulnar articulation)
พื้นผิวที่ไม่เป็นข้อต่อ

ส่วนปลายของกระดูกนี้ประกอบด้วยพื้นผิวที่ไม่ใช่ข้อต่อ 3 พื้นผิว ได้แก่
พื้นผิวด้านฝ่ามือ (volar surface) มีลักษณะขรุขระและไม่สม่ำเสมอ ให้เป็นจุดเกาะของเอ็นเรดิโอคาร์ปัลด้านฝ่ามือ (volar radiocarpal ligament)
พื้นผิวด้านหลังมือ (dorsal surface) มีลักษณะนูน ให้เป็นจุดเกาะของเอ็นเรดิโอคาร์ปัลด้านหลังมือ (dorsal radiocarpal ligament) แบ่งออกเป็น 3 ร่อง
ร่องแรกนับจากด้านข้าง อยู่ติดกับกระดูกอัลนา มีลักษณะกว้างแต่ตื้น และแบ่งออกได้อีกเป็น 2 สันตื้นๆ สันที่อยู่ด้านข้างกว่าเป็นจุดเกาะของเอ็นกล้ามเนื้อเอกซ์เทนเซอร์ คาร์ไพ เรเดียลิส ลองกัส (extensor carpi radialis longus muscle) ส่วนสันอันที่อยู่ด้านใกล้กลางเป็นจุดเกาะของกล้ามเนื้อเอกซ์เทนเซอร์ คาร์ไพ เรเดียลิส เบรวิส (extensor carpi radialis brevis muscle)
ร่องที่สอง มีลักษณะแคบแต่ลึก มีขอบเขตด้านข้างเป็นสันแหลมวิ่งในแนวเฉียงจากด้านบนลงล่างและไปทางด้านข้าง เป็นจุดเกาะของเอ็นกล้ามเนื้อเอกซ์เทนเซอร์ พอลิซิส ลองกัส (extensor pollicis longus muscle)
ร่องที่สามนับจากด้านข้าง มีลักษณะกว้าง เป็นทางผ่านของเอ็นกล้ามเนื้อเอกซ์เทนเซอร์ อินดิซิส (Extensor indicis proprius) และกล้ามเนื้อเอกซ์เทนเซอร์ ดิจิทอรุม (Extensor digitorum communis)
พื้นผิวด้านข้าง (lateral surface) มีลักษณะยาวในแนวเฉียงลงล่างไปยังส่วนยื่นที่แข็งแรง รูปทรงกรวย เรียกว่า สไตลอยด์ โพรเซส (styloid process) ซึ่งที่ฐานของสไตลอยด์ โพรเซสเป็นจุดเกาะของเอ็นกล้ามเนื้อเบรคิโอเรเดียลิส (brachioradialis) และที่ยอดของสไตลอยด์ โพรเซสเป็นจุดเกาะของเอ็นเรเดียลคอลแลทเทอรัลของข้อมือ ส่วนพื้นผิวด้านข้างของสไตลอยด์ โพรเซสเป็นร่องแบนๆ สำหรับเอ็นของกล้ามเนื้อแอบดักเตอร์ พอลิซิส ลองกัส (abductor pollicis longus) และ กล้ามเนื้อเอกซ์เทนเซอร์ พอลิซิส เบรวิส (extensor pollicis brevis)
ภาพอื่นๆ

เอ็นข้อมือ มุมมองจากทางด้านหน้า
เอ็นข้อมือ มุมมองจากทางด้านหลัง
ภาคตัดตามยาวของข้อมือ แสดงการวางตัวของกระดูกข้อมือ
ภาคตัดขวางของปลายกระดูกปลายแขน
ภาพเอกซฺเรย์ของกระดูกหักแบบปิดที่ส่วนปลายของกระดูกเรเดียส ฉายภาพด้านข้างทำมุม 10° ตัวอย่างในภาพเป็นแขนซ้ายของชายอายุ 11 ปี
เสียงกักเสียดแทรก ปุ่มเหงือก ก้อง
เสียงกักเสียดแทรก อุสุม ปุ่มเหงือก ก้อง

เสียงกักเสียดแทรก อุสุม ปุ่มเหงือก ก้อง (อังกฤษ: voiced alveolar sibilant affricate) คือเสียงพยัญชนะที่ใช้ในบางภาษา เช่น ภาษาอิตาลี, ภาษาโปแลนด์, ภาษามาซิโดเนีย, ภาษาปาทาน, ภาษาแต้จิ๋ว, ภาษาฮกเกี้ยน เป็นต้น เสียงนี้ถ่ายถอดเป็นสัทอักษรสากลได้ว่า d͡z หรือ d͜z (เดิมใช้ ʣ)
เสียงกักเสียดแทรก ปุ่มเหงือก ไม่ก้อง
เสียงกักเสียดแทรก อุสุม ปุ่มเหงือก ไม่ก้อง

เสียงกักเสียดแทรก อุสุม ปุ่มเหงือก ไม่ก้อง (อังกฤษ: voiceless alveolar sibilant affricate) เป็นเสียงพยัญชนะที่มีใช้ในหลายภาษา เช่น ภาษาเยอรมัน, ภาษาบาสก์, ภาษาอิตาลี, ภาษาเช็ก, ภาษารัสเซีย, ภาษาฮีบรู (สมัยใหม่), ภาษาปาทาน, ภาษาแต้จิ๋ว, ภาษาจีนกลาง, ภาษาญี่ปุ่น รวมถึงในภาษาช่วยสื่อสารนานาชาติอย่างภาษาเอสเปรันโต, ภาษาอิดอ, อินเตร์ลิงกวา เป็นต้น เสียงนี้ถ่ายถอดเป็นสัทอักษรสากลได้ว่า t͡s หรือ t͜s (เดิมใช้ ʦ หรือ ƾ)
เสียงกักเสียดแทรก หลังปุ่มเหงือก ไม่ก้อง

เสียงกักเสียดแทรก หลังปุ่มเหงือก ไม่ก้อง (อังกฤษ: voiceless postalveolar affricate) คือเสียงพยัญชนะที่มีใช้ในบางภาษา ได้แก่ ภาษาสเปน, ภาษาโรมาเนีย, ภาษายูเครน, ภาษาตุรกี, ภาษาเปอร์เซีย, ภาษามลายู, ภาษาสวาฮีลี, ภาษาเกชัว, ภาษาอังกฤษ (มักแทนด้วยตัวอักษร ch) และภาษาจีนกลางถิ่นไทเป (แทนด้วยตัวอักษร ㄔ) เป็นต้น เสียงนี้ถ่ายถอดเป็นสัทอักษรสากลได้ว่า t͡ʃ, t͜ʃ หรือ tʃ (เดิมใช้ตัวแฝด ʧ). เสียงนี้ไม่มีในภาษาไทย